**РЕШЕНИЕ № ПВ – 145 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение: „Изграждане на Оранжерия с хидропонно капково отглеждане на плодове и зеленчуци, котелно за оранжерията, склад за готова продукция с хладилна част”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** вимот № 165005, землище с.Цалапица, Община Родопи, област Пловдив.

**Възложител:** **А. Карагьозов**

**Характеристика на инвестиционното предложение:**

Инвестиционното предложение ще се развива в имот с площ от 5474 кв.м, и предвижда изграждането на стоманено-полиетиленова оранжерия с обща покрита площ от 1103 кв.м и обслужваща сграда към нея, включваща склад за селскостопанска продукция с хладилна камера и котелно помещение.

В комплекса се предвижда хидропонно отглеждане на ягоди, включващо система за капково напояване.

За обекта ще се използва наличната инфраструктура след изпълнение на необходимите връзки:

Пътна–не съществува необходимост от изграждане на нова пътна инфраструктура. Транспортният достъп ще се осъществява по съществуващ общински път, граничещ от юг с имота.

За захранване с вода за напояване ще бъде изграден сондажен кладенец с дълбочина до 20м. Необходимото годишно водно количество е 94 608 куб.м.

Електроенергия за обекта ще се осигури от близко разположен трафопост, съгласно становище на ЕВН България АД.

Отоплението на оранжерията ще се обезпечава от 2 броя водогрейни котли на гориво дървесни пелети, с топлинна мощност до 180 kW всеки.

Инвестиционното предложение попада в обхвата на т.2, буква „г” и т.3, буква „а” от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотът, в който се предвижда да се реализира инвестиционното предложение **не попада** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона BG0002086 „Оризища Цалапица” за опазване на дивите птици, обявена със Заповед № РД-368/16.06.2008г. (ДВ бр.56/2008 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Оранжерията ще е оборудвана със следните инсталации:

- Система от енергоспестяващи екрани– за намаляване загубите на топлина;

- Система хоризонтално рейково проветряване;

- Отоплителна система–с възможност за поддържане на вътрешна температура от 16‘С при външна -17‘С. Автоматиката на отоплителната инсталация ще следи параметрите на микроклимата на отопляемите зони и при падане температурата на топлоносителя в резервоара под 80°С се предвижда пускането на втория котел.

- Напоителна система–капково напояване чрез система за подготовка на поливния хранителен разтвор и отвеждането му до растенията. Растенията ще се отглеждат в контейнери, запълнени с каменна вата, поставени на скелетна конструкция, на височина 120см от земята. Поливните крила на капковата система ще се разположат върху конструкцията, в близост до контейнерите.

- Система за нисконапорно мъглуване – омъглителна система.

- Компютърна система за управление на микроклимата.

* Няма да се формират отпадъчни води от производството. Отпадъчните битово-фекални води ще заустват във водоплътна септична яма.
* На обекта се предвижда съхранение на химични вещества- торове, в количество до 500 кг, в рамките на еднодневния необходим запас.
* Растителните отпадъци при почистването на оранжерията, ще се компостират и използуват за наторяване на земеделски земи.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Всички строителни дейности ще се извършват в рамките на имота, без да се засягат съседни имоти.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* С писмо изх. № КД-04-386/12.09.2016г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите. Степента на въздействие от реализацията на инвестиционното предложение върху водите и водните екосистеми е преценена като незначителна.
* В резултат от реализирането на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

**III. Способността за асимилация на екосистемата в естествената околна среда**:

**●** Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0002086 „Оризища Цалапица”.

● Теренът, върху който ще се изгражда обекта в момента е застроен и порадо отдалечеността на имота от защитената зона, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на разглеждания имот.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 7372/16.11.2016г. РЗИ- Пловдиве определила, че не се очаква да възникне риск за човешкото здраве при реализация на инвестиционното намерение.

**V. Обществен интерес към предложението за строителство, дейности или технологии :**

В изпълнение на изискванията на чл.6, ал.9 и ал.10 от Наредбата за ОВОС е осигурен обществен достъп до изготвената информация по Приложение 2, като са представени копия от документацията на Община Родопи и Кметство с.Цалапица. Община Родопи, Кметство с.Цалапица и Възложителят са информирали писмено за липса на постъпили възражения относно инвестиционното предложение.

Към момента на издаване на настоящото решение в РИОСВ- Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При следното условие:**

* Преди въвеждане в експлоатация на обекта да се изпълнят изискванията на чл.16, ал.1 от *Закона за чистотата на атмосферния въздух* (ДВ бр. 45 от 1996г).

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 18.11.2016г.**

*Директор на РИОСВ - Пловдив*